
Parlamentul României

Camera Deputaţilor

	Comisia pentru muncă şi protecţie socială


	
	Comisia pentru administraţie publică şi amenajarea teritoriului


	Bucureşti, 12 martie 2020
	
	Bucureşti, 12 martie 2020

	Nr. 4c-9/104
	
	Nr. 4c-7/56


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind acordarea unui ajutor financiar familiilor pentru plata serviciului de bonă, trimis Comisiei pentru muncă şi protecţie socială şi Comisiei pentru administraţie publică şi amenajarea teritoriului pentru examinare pe fond, în procedură obişnuită, cu adresa nr.PLx 43/2020 din 17 februarie 2020.
PREŞEDINTE, 




PREŞEDINTE,

ADRIAN SOLOMON



ANGELICA FĂDOR

Parlamentul României

Camera Deputaţilor

	Comisia pentru muncă şi protecţie socială


	
	Comisia pentru administraţie publică şi amenajarea teritoriului


	Bucureşti, 12 martie 2020
	
	Bucureşti, 12 martie 2020

	Nr. 4c-9/104
	
	Nr. 4c-7/56


RAPORT  COMUN

asupra proiectului de Lege privind acordarea unui ajutor financiar familiilor pentru plata serviciului de bonă
În temeiul art.94 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru administraţie publică şi amenajarea teritoriului au fost sesizate, prin adresa 
nr. PLx 43/2020 din 17 februarie 2020, cu dezbaterea pe fond, în procedură obişnuită, a proiectului de Lege privind acordarea unui ajutor financiar familiilor pentru plata serviciului de bonă.
Proiectul de lege are ca obiect de reglementare crearea cadrului legal pentru acordarea unui ajutor financiar, părinţilor sau reprezentantului legal al copilului, pentru plata serviciilor oferite de bonă, urmărindu-se asigurarea suportului necesar îngrijirii, creşterii, formării, dezvoltării şi educării copilului de vârstă preşcolară în cadrul familiei.
La întocmirea prezentului raport comun, Comisiile au avut în vedere: 

· avizul favorabil al Consiliului Legislativ (nr.886/18.10.2019)

· avizul negativ al Consiliului Economic şi Social (nr.5246/10.10.2019)

· avizul favorabil al Comisiei pentru sănătate şi familie 
(nr.4c-10/37/25.02.2020)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/71/16.02.2020).
În conformitate cu prevederile Regulamentului Camerei Deputaţilor, republicat, Comisiile au dezbătut proiectul de lege în şedinţe separate. 

La şedinţa Comisiei pentru muncă şi protecţie socială din data de 12 martie 2020 deputaţii au participat la lucrări conform listei de prezenţă.
În urma dezbaterilor şi a opiniilor exprimate, membrii comisiei au hotărât, cu majoritate de voturi pentru (3 abţineri), adoptarea proiectului de lege cu amendamente.

La şedinţa Comisiei pentru administraţie publică şi amenajarea teritoriului din data de 12 martie 2020, deputaţii au participat la lucrări conform listei de prezenţă. 

În urma dezbaterilor şi a opiniilor exprimate, membrii comisiei au hotărât, cu majoritate de voturi pentru (un vot împotrivă), adoptarea proiectului de lege cu amendamente.
La dezbaterile din cele două comisii au participat, în conformitate cu prevederile art.55 şi 56 din Regulamentul Camerei Deputaţilor, republicat:

- d-l Tudor Polack – Secretar de Stat, Ministerul Muncii şi Protecţiei Sociale 

- d-na Mihaela Grecu – director, Ministerul Muncii şi Protecţiei Sociale.
Proiectul de lege a fost adoptat de Senat în şedinţa din 10 februarie 2020, în condiţiile art.75 alin.(2) teza a III-a din Constituţia României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege cu amendamente, redat în anexa care face parte din prezentul raport comun.
PREŞEDINTE,



PREŞEDINTE,

Adrian Solomon



Angelica Fădor
SECRETAR,




SECRETAR,


Violeta Răduţ



Simona Bucura-Oprescu
Întocmit,
Consilier parlamentar Lidia Vlădescu


Consilier parlamentar Nicoleta Toma
ANEXA
AMENDAMENTE ADMISE

În cursul dezbaterilor, Comisiile au aprobat proiectul de lege cu următoarele amendamente:
	Nr. crt.
	Text adoptat de Senat
	Text propus de comisie

(autor amendament)
	Motivare

	1. 
	Titlul legii
Lege

privind acordarea unui ajutor financiar familiilor pentru plata serviciului de bonă 


	Lege

privind acordarea unui ajutor financiar familiilor pentru plata serviciilor oferite de bonă

Autori: membrii comisiei


	Pentru claritatea reglementării

	2. 
	Capitolul I

Dispoziții generale


	Nemodificat 
	

	3. 
	Art.1.- Prin prezenta lege, pentru asigurarea suportului necesar în îngrijirea, creșterea, formarea, dezvoltarea și educarea copilului de vârsta preșcolara în cadrul familiei, autoritățile administrației publice locale, prin Direcțiile Generale de Asistență Socială, pot acorda un ajutor financiar familiilor pentru plata serviciului de bonă.


	Art.1. - Prezenta lege are ca obiect stabilirea cadrului legal de acordare, de către autoritățile administrației publice locale, a unui ajutor familiilor cu copii de vârstă preșcolară, pentru plata serviciilor oferite de bonă în condițiile prevăzute de Legea nr.167/2014 privind exercitarea profesiei de bonă.

Autori: membrii comisiei

	Ajutorul se acordă din bugetele locale, prin urmare primarul este autoritatea care asigură punerea în aplicare a prevederilor legale. 

	4. 
	Art.2.- Sunt eligibile pentru acordarea ajutorului financiar pentru plata serviciului de bonă următoarele categorii de persoane:

a)
părinții/părintele singur al copilului la care acesta locuiește în mod statornic;

b)
reprezentantul legal al copilului la care acesta locuiește în mod statornic.


	Art.2. - Pot beneficia de ajutorul financiar pentru plata serviciilor oferite de bonă, denumit în continuare ”ajutor financiar”, prevăzut de prezenta lege, persoanele care au în întreținere copii de vârstă preșcolară, ale căror venituri sunt de până la 3500 lei pe membru de familie și care se află în una din următoarele situații:
a) este părintele la care copilul locuiește în mod statornic;
b) are calitatea de reprezentant legal al copilului și se ocupă de creșterea și îngrijirea acestuia;
c) este persoana desemnată de părinte pentru întreţinerea copilului, pe perioada absenţei părinţilor, conform prevederilor art. 104 din Legea nr.272/2004 privind protecţia şi promovarea drepturilor copilului, republicată, cu modificările şi completările ulterioare.

Autori: membrii comisiei


	Pentru claritatea reglementării

	5. 
	Art.3.- (1) Pot beneficia de ajutor pentru plata serviciului de bonă categoriile de persoane prevăzute la art.2 ale căror venituri nete lunare pe membru de familie nu depășește 3500 lei.

(2) La stabilirea venitului net lunar se ia în considerare media veniturilor nete realizate de familie/părinte singur/reprezentant legal al copilului în ultimele șase luni anterioare solicitării dreptului la ajutor pentru plata serviciului de bonă, prevăzute în formularul de cerere - Declarație pe propria răspundere pentru acordarea unui ajutor financiar familiilor pentru plata serviciului de bonă, cu excepția următoarelor categorii de venituri:

a) alocația pentru copii acordată în baza Legii nr.61/1993 privind alocația de stat pentru copii, republicată, cu modificările și completările ulterioare;

b) sumele primite cu titlu de buget complementar acordate în baza Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

c) ajutorul social acordat în baza Legii nr.416/2001 privind venitul minim garantat, cu modificările și completările ulterioare;

d) alocația de susținere a familiei acordată în baza Legii nr.277/2010 privind alocația pentru susținerea familiei, republicată, cu modificările și completările ulterioare;

e) sumele acordate ca burse sau alte forme de sprijin financiar destinate exclusiv pentru susținerea educației preșcolarilor, elevilor și studenților, prin programe ale Ministerului Educației și Cercetării, altor instituții publice și private, inclusiv organizații neguvernamentale;

f) sumele primite de persoanele apte de muncă din familie ca urmare a participării la programe de formare profesională organizate în condițiile legii, dacă acestea nu au titlu de venituri salariale;

g) sumele primite cu titlu de ajutor de urgență de la bugetul de stat sau de la bugetul local;

h) ajutorul pentru încălzirea locuinței, acordat în baza Ordonanței de urgență a Guvernului nr.70/2011 privind măsurile de protecție socială în perioada sezonului rece, aprobată prin Legea nr.92/2012, cu modificările și completările ulterioare;

i) tichetele sociale.


	Art.3. - La determinarea venitului net lunar se ia în considerare media veniturilor nete realizate de beneficiar în ultimele șase luni anterioare solicitării dreptului la ajutorul financiar, în condițiile art. 8 alin.(1) din Legea nr.416/2001 privind venitul minim garantat, cu modificările și completările ulterioare.

Autori: membrii comisiei

Alin.(2) se elimină
	Pentru a nu se dubla reglementarea, trimiterea la art. 8 alin.(1) din Legea nr.416/2001 asigură aplicarea corespunzătoare.


	6. 
	Art.4. - (1) Ajutorul financiar pentru plata serviciului de bonă dat familiilor/ părintelui singur/ reprezentantului legal al copilului se va acorda după cum urmează:

Nr
crt.
Nivel de venituri nete lunare pe membru de familie (lei)
Coeficient de multiplicare x ISR*
Cuantum ajutor pentru plata serviciului de bona (lei)
1
Pana la 2080 lei
1,42 xISR
710 lei
2
Intre 2081-2500 lei
1,10 x ISR
550 lei
3
Intre 201-3000 lei
0,78 x ISR
390 lei
4
Intre 3001-3500 lei
0,50 x ISR
250 lei
* Conform Legii nr. 76/2002 privind sistemul asigurarilor de şomaj şi stimularea ocupării forţei de muncă, art.331, „valoarea indicatorului social de referinţă este de 500 lei

(2) Ajutorul financiar pentru familiile/ părintele singur/ reprezentantul legal al copilului pentru plata serviciului de bona se acordă lunar, pentru fiecare copil de vârstă preșcolară.


	Art.4. - (1) Ajutorul financiar se acordă pentru fiecare copil de vârstă preșcolară, în funcţie de nivelul veniturilor nete lunare pe membru de familie, după cum urmează:

a) până la 2100 lei – 710 lei;

b) de la 2101 lei până la 2500 lei – 550 lei;

c) de la 2501 lei până la 3000 lei – 390 lei;

d) de la 3001 lei până la 3500 lei – 250 lei.

(2) Ajutorul financiar se acordă lunar, pentru fiecare copil de vârstă preșcolară.

Autori: membrii comisiei


	Nu este obligatorie raportarea la ISR. În plus, dacă veniturile sunt exprimate în lei și cuantumul ajutorului este indicat să fie exprimat tot așa.



	7. 
	Art.5.- (1) Persoanele care solicită acordarea ajutorului financiar pentru plata serviciului de bonă trebuie să îndeplinească următoarele condiții generale:

a) solicitantul sa fie cetățean român, cetățean al altui stat sau apatrid cu domiciliul în România, în condițiile legislației române;

b) ambii părinți/părintele singur/reprezentantul legal se află în una din următoarele situații: sunt angajați/angajat cu contract individual de muncă, cu normă întreagă (cu excepția persoanelor încadrate în handicap grav sau accentuat), desfășoară activități independente, sunt/este funcționar publici/public sau exercită o funcție de demnitate publică;

c) să aibă în întreținere unul sau mai mulți copii de vârstă antepreșcolară;

d) copilul să nu fie înscris la creșă/categoriile de persoane prevăzute la art.2 să nu fi refuzat un loc la creșă/ să nu fi retras copilul minor de la creșă.

(2)
În situația în care părinții/ părintele singur/reprezentantul legal nu se află în una din situațiile prevăzute la alin.(l) lit.b), aceștia/acesta trebuie sa îndeplinească cumulativ următoarele condiții:

a) să fie șomeri înregistrați în evidențele Agenției Naționale /Județene de Ocupare a Forței de Muncă, la data solicitării, ca persoană în căutarea unui loc de muncă;

b) să nu refuze/să nu fi refuzat două oferte de muncă din partea Agenției Naționale/Județene de Ocupare a Forței de Muncă.
(3) Condiția cu privire la domiciliu prevăzută la alin.(1) lit.a) este obligatorie doar pentru titularul cererii.
	Art.5.- (1) Pentru a beneficia de ajutorul financiar, persoanele prevăzute la art. 2 trebuie să îndeplinească cumulativ următoarele condiții:

a) să fie cetățean român, cetățean al altui stat sau apatrid, cu domiciliul în România, în condițiile prevăzute de legislația în vigoare;

b) sunt angajate cu contract individual de muncă ori în baza unui raport de serviciu, desfășoară activități independente, obțin venituri din drepturi de proprietate intelectuală, venituri din activităţi agricole, silvicultură sau piscicultură, ori exercită o funcție de demnitate publică sau asimilată.

(2) Pot beneficia de ajutorul financiar și persoanele care nu îndeplinesc condițiile prevăzute la alin.(1) lit.b) dacă îndeplinesc în mod cumulativ următoarele condiții:

a) sunt șomeri indemnizați sau sunt înregistrate în evidențele agenției pentru ocuparea forței de muncă județene, respectiv a municipiului București, la data solicitării, ca persoană în căutarea unui loc de muncă;

b) nu au refuzat maximum două oferte de muncă din partea agenției pentru ocuparea forței de muncă județene, respectiv a municipiului București.

(3) Acordarea ajutorului financiar se efectuează numai pentru copilul care nu este înscris la creșă/ grădiniţă sau pentru care solicitantul nu a refuzat un loc la creșă/grădiniţă ori nu a retras copilul de la creșă/grădiniţă.

Autori: membrii comisiei


	pentru claritatea reglementării



	8. 
	Art.6.- Nu se acordă ajutor financiar pentru plata serviciului de bonă în cazul copiilor de vârstă preșcolară pentru care:

a) unul din părinți/părintele singur/reprezentantul legal este asistent maternal profesionist în conformitate cu legislația română în vigoare;

b) pentru persoana/persoanele la care este găzduit copilul și pentru care s-a instituit măsura plasamentului în regim de urgență, în temeiul Legii nr.272/2004 privind protecția și promovarea drepturilor copilului, republicată, cu modificările și completările ulterioare;

c) unul din părinți/părintele singur/reprezentantul legal este asistent personal angajat sau beneficiază de indemnizație în locul asistentului personal, în cazul copilului încadrat în grad de handicap grav;

d) părintele sau reprezentantul legal la care copilul locuiește în mod statornic beneficiază de concediu și indemnizația acordată pentru creșterea copilului în vârstă de până la 2 ani, respectiv până la vârsta de 3 ani, în cazul copilului cu handicap;

e) unul din părinți/părintele singur/reprezentantul legal au obligații fiscale de plata față de bugetele locale.


	Art.6. -  Nu pot beneficia de ajutorul financiar persoanele prevăzute la art.2 care se află în una sau mai multe din următoarele situații:
a) este asistent maternal profesionist în conformitate cu legislația în vigoare;

b) copilul/copiii sunt în întreținerea acestor persoane, în temeiul art.59 lit.b) din Legea nr.272/2004, republicată, cu modificările și completările ulterioare;

c) este asistentul personal al copilului sau beneficiază de indemnizația prevăzută la art.42 alin.(4) din Legea nr.448/2006 privind protecția și promovarea drepturilor persoanelor cu handicap, republicată, cu modificările  și completările ulterioare; 

d) se află în perioada de concediu pentru creșterea copiilor  în conformitate cu prevederile art.2 sau 31 din Ordonanța de urgență a Guvernului nr.111/2010 privind concediul și indemnizația pentru creșterea copiilor, aprobată cu modificări prin Legea nr.132/2011, cu modificările și completările ulterioare;

e) nu şi-au achitat impozitele şi taxele faţă de bugetul local pentru bunurile pe care le deţin în proprietate, potrivit dispozițiilor Legii nr.227/2015 privind Codul fiscal, cu modificările și completările ulterioare.

Autori: membrii comisiei


	pentru claritatea reglementării

	9. 
	Art.7.- (1) Pentru acordarea ajutorului financiar pentru plata serviciului de bonă, categoriile de persoane prevăzute la art.2 trebuie să prezinte un contract de prestări servicii semnat în condițiile legii:

a) cu o persoană juridică, acreditată ca furnizor de servicii sociale și care deține licență de funcționare pentru serviciile de îngrijire și supraveghere a copilului în timpul zilei prestate de bone, în condițiile Legii nr. 197/2012 privind asigurarea calității în domeniul serviciilor sociale, cu modificările și completările ulterioare;

b) cu o persoană fizică autorizată, acreditată ca furnizor de servicii sociale și care dețin licență de funcționare pentru servicii de îngrijire și supraveghere a copilului în timpul zilei prestate de bone, în condițiile Legii nr. 197/2012, cu modificările și completările ulterioare.

(2) Pentru situațiile prevăzute la alin.(1) lit.a), categoriile de persoane prevăzute la art. 2 trebuie să prezinte un contract individual de muncă încheiat între bonă și persoana juridică.


	Art. 7 se elimină.
Autori: membrii comisiei


	Este necesară eliminarea având în vedere că este deja făcută trimiterea la Legea nr.167/2014.

	10. 
	Capitolul II

Acordarea dreptului la ajutor financiar pentru plata serviciului de bonă


	Capitolul II

Acordarea ajutorului financiar pentru plata serviciilor oferite de bonă

Autori: membrii comisiei


	Pentru claritatea reglementării



	11. 
	Art.8.- In vederea acordării dreptului pentru primirea unui ajutor financiar pentru plata serviciului de bonă, solicitanții vor depune la sediul direcției de asistență socială din raza căruia își au domiciliul următoarele documente:

a)
cerere - Declarație pe propria răspundere pentru acordarea unui ajutor financiar familiilor pentru plata serviciului de bonă, stabilită prin normele metodologice la prezenta lege;

b)
copie și original, pentru conformitate, după contractul de prestări servicii încheiat cu o persoană juridică sau o persoana fizică autorizată, în conformitate cu dispozițiile cuprinse la art.7;

c)
declarație de consimțământ - stabilită prin Normele metodologice la prezenta lege;

d)
copie și original, pentru conformitate, după certificatul de naștere al copilului de vârstă antepreșcolară;

e)
copie după actele de identitate ale părinților/părintelui singur/reprezentantului legal;

f)
copie după hotărârea judecătorească/sentința judecătorească, după caz;

g) copie și original, pentru conformitate, după certificat de deces, după caz;

h)
documente privind veniturilor nete realizate în ultimele 6 luni anterioare depunerii cererii de parinți/ părintele singur/ reprezentantul legal al copilului;

i)
copie și original, pentru conformitate, după carnetul de șomer vizat la zi, după caz;

j) alte documente, după caz - stabilite prin normele metodologice la prezenta lege.


	Art.7. – (1) Ajutorul financiar se acordă pe bază de cerere și documente doveditoare care atestă îndeplinirea condițiilor prevăzute de prezenta lege.

(2) Documentele doveditoare sunt:
a) copie după documentul de identitate al persoanei prevăzută la art. 2;

b) copie după certificatul de naștere al copilului/copiilor pentru care se solicită ajutorul;

c) copia documentului prin care se atestă calitatea de reprezentat legal al copilului/copiilor;

d) adeverințe privind veniturile nete realizate în ultimele 6 luni de membrii familiei, eliberate, după caz, de angajator sau entitatea asimilată acestuia ori de organul fiscal sau, în cazul persoanelor care desfășoară activități independente, obțin venituri din drepturi de proprietate intelectuală, venituri din activităţi agricole, silvicultură şi piscicultură, declaraţia fiscală prevăzută de lege, pentru categoriile de venituri prevăzute la art. 3, pentru care Legea nr.227/2015, cu modificările şi completările ulterioare, nu prevede emiterea unei decizii de impunere din partea organului fiscal central;

e) copia  documentului în baza căruia se desfășoară activitatea de bonă în condițiile art.7 din Legea nr.167/2014.

(2) Pentru persoanele prevăzute la art. 5 alin.(2) cererea este însoțită de documentele doveditoare prevăzute la alin.(1) lit. a) - c) și e), precum și de documente eliberate de agențiile  pentru ocuparea forței de muncă județene, respectiv a municipiului București.

Autori: membrii comisiei


	Pentru claritatea reglementării



	12. 
	Art.9.- (1) Verificarea îndeplinirii condițiilor de eligibilitate se realizează de către direcția de asistență socială în baza:

a) documentele depuse de solicitant;

b) informațiile existente în bazele de date ale autoritățile administrației publice centrale sau locale;

c) anchetei sociale, după caz.

(2)
In cazul în care, în urma verificărilor prevăzute la alin.(l) lit.a) și b)
se constată neîndeplinirea condițiilor de eligibilitate, ancheta sociala nu se mai efectuează.


	Art.8. - (1) Cererea și documentele doveditoare se depun și se înregistrează la serviciul public de asistență socială organizat în condițiile prevăzute de art. 113 alin.(3) și (4) din Legea asistenței sociale nr.292/2011, cu modificările și completările ulterioare.

(2) Dreptul la ajutorul financiar se aprobă prin dispoziția primarului, după verificarea, de către serviciul public de asistență socială, a îndeplinirii condițiilor de acordare.

(3) Verificarea îndeplinirii condițiilor de eligibilitate se realizează de către direcția de asistență socială în baza:
a) documentelor depuse de solicitant;
b) informațiilor existente în bazele de date ale autorităților administrației publice centrale sau locale;
c) alte documente, în funcție de situația în care se află solicitantul. 

(4) În cazul în care condițiile de acordare nu sunt îndeplinite, respingerea dreptului se realizează prin dispoziție a primarului.

Autori: membrii comisiei


	Pentru claritatea reglementării. 

Efectuarea anchetei sociale nu se justifică atât timp cât sunt luate în calcul doar veniturile familiei, nu și bunurile deținute ca în cazul ajutorului social sau alocației pentru susținerea familiei.

DGASPC nu are capacitatea de a realiza anchete sociale și de a gestiona solicitarile tuturor cetățenilor din județ. În plus este impropriu și pentru cetățean să se deplaseze în reședința de județ pentru solicitarea dreptului.



	13. 
	Art.10.- În vederea respectării condițiilor de acordare a dreptului la ajutor financiar pentru plata serviciului de bonă, ancheta socială se efectuează la interval de 6 luni sau ori de câte ori este nevoie.


	Art.9. - (1) În vederea urmăririi respectării condițiilor de acordare a ajutorului financiar, solicitantul are obligația de a depune la serviciul public de asistență socială, din 6 în 6 luni, o declarație pe propria răspundere privind menținerea condițiilor de acordare a ajutorului.

(2) Neîndeplinirea obligației prevăzută la alin.(1) în termen de maximum 30 zile de la împlinirea termenului de 6 luni, conduce la încetarea dreptului.

(3) Un nou drept poate fi stabilit după depunerea unei noi cereri și a documentelor doveditoare.

Autori: membrii comisiei


	Prin eliminarea anchetei nu se justifică menținerea acestei reglementări, însă este necesară o reglementare care să permită legătura periodică între beneficiar și autoritatea care ii acordă dreptul.

	14. 
	Art.11.- În vederea acordării dreptului la ajutor financiar pentru plata serviciului de bonă, a respingerii cererii dreptului la ajutor financiar pentru plata serviciului de bonă, a modificării dispoziției de acordare a dreptului la ajutor financiar pentru plata serviciului de bonă sau a încetării dreptului la ajutor financiar pentru plata serviciului de bonă, la nivelul direcției generale de asistență socială se va constitui o comisie prin dispoziție a directorului executiv, care va analiza fiecare dosar și va face propuneri în consecință. Modul de organizare și funcționare a comisiei se va stabili prin ordin al ministrului muncii și protecției sociale.

	Art.11 se elimină.

Autori: membrii comisiei


	O comisie nu se justifică. nu este necesară o evaluare complexă și verificarea administrativă a unor informații rezultate din documentele depuse și din bazele de date consultate

	15. 
	Art.12. - În baza propunerii scrise a comisiei, constituite conform art.11 și a anchetei sociale realizate, autoritățile administrației publice locale, prin dispoziție a primarului, acordă dreptul la ajutor financiar pentru plata serviciului de bonă.


	Art.12 se elimină.

Autori: membrii comisiei


	Corelare cu eliminarea art. 11

	16. 
	Art. 13. - Ajutorul financiar pentru plata serviciului de bonă se acordă începând cu luna următoare depunerii cererii.


	Art. 10. - (1) Dreptul la ajutorul financiar se stabilește începând cu luna următoare depunerii cererii, dar nu mai devreme de data la care bona își începe activitatea, rezultată din documentele justificative prezentate.

(2) Aprobarea sau respingerea dreptului se realizează în termen de maximum 60 zile de la depunerea cererii.

(3) Dispoziția primarului se comunică în termen de 10 zile lucrătoare de la emitere.

(4) Plata ajutorului financiar se realizează, în funcție de opțiunea beneficiarului, prin mandat poștal sau în cont bancar.

Autori: membrii comisiei


	ANPIS-AJPIS nu gestionează bugetele locale. În plus nu este un drept garantat ci un drept potențial în funcție de resursele financiare ale autorității locale

	17. 
	Capitolul III

Respingerea cererii privind dreptul la ajutor financiar pentru plata serviciului de bonă


	Capitolul III se elimină 

Autori: membrii comisiei


	Există un singur motiv de respingere, respectiv neîndeplinirea condițiilor de acordare. Nu este necesar un capitol distinct, aceste aspecte fiind reglementate în cuprinsul art.8 reformulat.



	18. 
	Art.14. - Constituie motive de respingere a cererii privind dreptul la ajutor financiar pentru plata serviciului de bonă:

a)
neîndeplinirea condițiilor de eligibilitate;

b)
situația în care solicitantul refuză să furnizeze informațiile necesare pentru întocmirea anchetei sociale;

c)
situația în care nu prezintă documentele necesare finalizării anchetei sociale, în termen de 5 zile lucrătoare de la data primirii sub semnătura înștiințării.


	Art.14 se elimină

Autori: membrii comisiei


	Corelare cu propunerile anterioare.

	19. 
	Art. 15.- Respingerea cererii privind dreptul la ajutor financiar pentru plata serviciului de bonă se va realiza de autoritățile administrației publice locale, prin dispoziție a primarului, în baza rezoluției comisiei constituite conform prevederilor art. 11 și a anchetei sociale, după caz. Dispoziția se va comunica solicitantului în termen de 15 zile de la data emiterii.


	Art.15 se elimină

Autori: membrii comisiei


	Corelare cu propunerile anterioare.

	20. 
	Capitolul IV

Modificarea dispoziției de acordare a dreptului la ajutor financiar pentru plata serviciului de bonă


	Capitolul IV se elimină

Autori: membrii comisiei


	Corelare cu propunerile anterioare.

	21. 
	Art.16.- In cazul în care după acordarea dreptului la ajutor financiar pentru plata serviciului de bonă apar schimbări ale situației socio-economice a părintelui singur/familiei se va emite o noua dispoziție a primarului de modificare a dispoziției de acordare a dreptului la ajutor financiar pentru plata serviciului de bonă, în conformitate cu prevederile prezentei legi, urmând procedura prevăzută în capitolul II - Acordarea dreptului la ajutor financiar pentru plata serviciului de bonă.


	Art.16 se elimină

Autori: membrii comisiei


	Se preia modificat în cap. II



	22. 
	Art.17.- Constituie motive de modificare a dispoziției de acordare a dreptului la ajutor financiar pentru plata serviciului de bonă:

a) modificări ale veniturilor nete lunare pe membru de familie, fără a depăși nivelul de venituri prevăzut la art.3 alin.(1);

b) modificări ale elementelor contractului de prestări servicii prevăzut la art.7 alin.(1).


	Art.17 se elimină

Autori: membrii comisiei


	

	23. 
	Capitolul V

Încetarea dreptului la ajutor financiar pentru plata serviciului de bonă
	Capitolul II

Modificarea cuantumului ajutorului financiar, suspendarea plății și încetarea dreptului

Autori: membrii comisiei


	Corelare cu modificările anterioare

	24. 
	Art. 18.- (1) Încetarea de drept intervine în una din următoarele situații:

a) la data împlinirii termenului până la care s-a acordat ajutorul pentru plata bonelor;

b) la data împlinirii vârstei de 3 ani;

c) la data decesului copilului;

d) la data la care copilul intra în sistemul de creșă;

e) la data încetării contractului de prestări servicii prevăzut la art.7 alin.(1);

f) la data schimbării domiciliului în altă localitate.

(2) Încetarea dreptului la ajutor financiar pentru plata serviciului de bonă se face începând cu luna următoare, în următoarele situații:

a) la depășirea nivelurilor de venituri prevăzute la art.3 alin.(1);

b) în cazul în care beneficiarul refuză un loc la creșă;

c) în situația prevăzută la art.20 alin.(2).

 (3) Încetarea dreptului la ajutor financiar pentru plata serviciului de bonă la cererea titularului se face prin dispoziția primarului începând cu luna următoare, cu excepția situației în care cererea menționează expres o dată certă de la care nu mai sunt îndeplinite condițiile de eligibilitate.

(4) În caz de suspiciune sau sesizare privind modificarea/neîndeplinirea criteriilor de eligibilitate se vor efectua anchete sociale în termen de 5 zile lucrătoare de la data suspiciunii/sesizării.

(5) In situația în care, în urma anchetei sociale efectuate, se constată că titularul dreptului nu mai îndeplinește condițiile de eligibilitate, se va dispune încetarea dreptului la ajutorul financiar pentru plata serviciului de bonă începând cu data neîndeplinirii condițiilor de acordare și, după caz, se va proceda la recuperarea sumelor plătite necuvenit, în condițiile legii.

 (6) Încetarea dreptului la ajutor financiar pentru plata serviciului de bonă se va realiza prin dispoziția primarului, în baza rezoluției comisiei constituite conform prevederilor art. 11 și a anchetei sociale. Dispoziția se va comunica solicitantului în termen de 15 zile de la emitere.


	Art.11. – (1) În cazul în care, după acordarea dreptului la ajutor financiar, apar schimbări în situația socio-economică a persoanei prevăzută la art. 2, în componența familiei acesteia sau referitoare la copii, acesta are obligația ca în termen de maximum 10 zile să comunice, în scris, cu prezentarea documentelor justificative necesare, serviciului public de asistență socială.

(2) În situația în care modificările prevăzute la alin.(1) conduc la modificarea cuantumului ajutorului financiar, aceasta se va stabili prin dispoziția primarului de modificare a cuantumului, care se comunică în termenul prevăzut la art. 10 alin.(3).

Autori: membrii comisiei

Alin.(3) – (6) se elimină


	Corelare cu modificările anterioare şi pentru claritatea reglementării.

Prevederile au fost preluate în reformularea art.12 şi 13

	25. 
	__
	Art.12. – (1) Suspendarea plății ajutorului financiar intervine în una din următoarele situații:

a) se înregistrează 3 mandate poștale returnate consecutiv;

b) în caz de suspiciune sau sesizare privind modificarea condițiilor de acordare a dreptului la ajutor financiar.

(2) În situația prevăzută la alin.(1) lit.b) primarul dispune serviciului public de asistență socială efectuarea de verificări.

(3) În urma verificărilor efectuate, dacă se constată modificarea condițiilor care au stat la baza acordării dreptului la ajutor financiar, primarul dispune, după caz, modificarea sau încetarea dreptului.

(4) În situația în care, în urma verificărilor, se constată că se mențin condițiile de acordare, plata ajutorului financiar se reia, inclusiv pentru perioada de suspendare.

Autori: membrii comisiei


	Corelare cu modificările anterioare şi pentru claritatea reglementării.
Preluare din reformularea art.18 iniţial


	26. 
	__
	Art.13. - Dreptul la ajutorul financiar încetează în următoarele situații:
a) la împlinirea de către copil a vârstei de 6 ani;
b) a intervenit decesul copilului;
c) copilul intră în sistemul de creșă/grădiniţă;
d) încetează activitatea bonei;
e) schimbarea domiciliului în altă localitate;
f) nu mai sunt îndeplinite condițiile de acordare;
h) se înregistrează situația prevăzută la art. 9.

Autori: membrii comisiei


	Corelare cu modificările anterioare şi pentru claritatea reglementării.

Preluare din reformularea art.18


	27. 
	Capitolul VI

Dispoziții finale


	Capitolul III

Dispoziții finale

Autori: membrii comisiei


	Pentru respectarea normelor de tehnică legislativă.

	28. 
	Art.19. - Cererile însoțite de documentele justificative se analizează în ordinea înregistrării acestora.


	Devine art. 14 nemodificat 
	

	29. 
	Art.20. - (1) Orice modificare a condițiilor generale sau a criteriilor sociale de eligibilitate care au stat la baza acordării dreptului la ajutor financiar pentru plata serviciului de bonă, se comunică de către solicitant către direcția generală de asistență socială în termen de 5 zile lucrătoare de la producerea acestora.
(2) Nerespectarea prevederilor alin.(1) atrag după sine încetarea dreptului la ajutor financiar pentru plata serviciului de bonă.


	Art.20 se elimină. 

Autori: membrii comisiei


	Este preluat în reformularea art.9

	30. 
	Art.21. - În situațiile în care norma de îngrijire este mai mică de 8 ore/zi, cu excepția situațiilor prevăzute la art.17 alin.(2) din Ordonanța de urgență a Guvernului nr.96/2003 privind protecția maternității la locurile de muncă, aprobată cu modificări si completări prin Legea nr.25/2004, cu modificările și completările ulterioare, ajutorul financiar pentru plata serviciului de bonă nu se acordă.


	Art.21 se elimină. 

Autori: membrii comisiei


	Corelare cu modificările anterioare şi pentru claritatea reglementării.



	31. 
	Art.22. - În cazul în care se constată faptul că sumele acordate pentru plata ajutorului financiar pentru asigurarea serviciului de bonă a fost acordat necuvenit, acesta va fi recuperat, în condițiile legislației în vigoare.


	Art.22 se elimină. 

Autori: membrii comisiei


	S-a preluat în cuprinsul art.23 reformulat ca art.15

	32. 
	Art.23.- (1) Recuperarea sumelor încasate necuvenit cu titlu de ajutor pentru plata serviciului de bonă se face de către direcția de asistență socială, în baza dispoziției primarului, care se comunică debitorului în termen de 15 zile de la data emiterii.

(2) Sumele încasate necuvenit cu titlu de ajutor pentru plata serviciului de bonă se recuperează de la titularul dreptului în termenul general de prescripție prevăzut de Legea nr.287/2009 privind Codul civil, republicată, cu modificările ulterioare.


	Art.15. - (1) Sumele încasate necuvenit cu titlu de ajutor financiar se recuperează de la titularul dreptului ajutorului financiar în termenul general de prescripţie prevăzut de art. 2.517 din Legea nr.287/2009 privind Codul civil, republicată, cu modificările ulterioare.

(2) Recuperarea sumelor plătite necuvenit cu titlu de ajutor financiar se face de către agenţia pentru plăţi şi inspecţie socială judeţeană, respectiv a municipiului Bucureşti, în condiţiile prevăzute de Ordonanţa de urgenţă a Guvernului nr. 44/2014 pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap, aprobată cu modificări prin Legea nr. 266/2015, cu modificările și completările ulterioare.

(3) Pentru recuperarea sumelor plătite necuvenit, titularul dreptului ajutorului financiar semnează un angajament de plată la solicitarea dreptului de ajutor financiar, aceste sume putând fi recuperate şi din alte drepturi plătite de agenţia pentru plăţi şi inspecţie socială judeţeană, respectiv a municipiului Bucureşti. În situaţia în care titularul dreptului ajutorului financiar refuză semnarea angajamentului de plată, recuperarea sumelor plătite necuvenit se face, potrivit legii, direct de la beneficiar.

Autori: membrii comisiei


	Corelare cu modificările anterioare şi pentru claritatea reglementării.



	33. 
	Art.24. - Ajutorul financiar pentru plata serviciului de bonă se va acorda în limita fondurilor bugetare anuale aprobate cu această destinație în bugetul direcției generale de asistență socială.


	Art.16.- Ajutorul financiar pentru plata serviciilor oferite de bonă se va acorda în limita fondurilor bugetare anuale aprobate cu această destinație în bugetul local.

Autori: membrii comisiei


	Corelare cu modificările anterioare şi pentru claritatea reglementării.



	34. 
	Art.25. - În aplicarea prevederilor prezentei legi se emit norme metodologice, aprobate prin hotărâre a Guvernului, în termen de 90 de zile de la data publicării prezentei legi în Monitorul Oficial al României, Partea I.
	Art.17. – Pentru acordarea ajutorului financiar prevăzut de prezenta lege, autoritățile administrației publice locale aprobă, prin hotărâre a consiliului local, metodologia de aplicare, în funcție de specificul local, hotărâre emisă în termen de 45 de zile de la data intrării în vigoare a prezentului articol.
Autori: membrii comisiei


	Prevedere necesară, astfel încât, la data intrării în vigoare a legii să existe şi metodologiile de aplicare.

	35. 
	Art.26. - Prezenta lege intră în vigoare la 120 zile de la publicarea în Monitorul Oficial al României, Partea I.


	Art.18. - Prezenta lege intră în vigoare la 60 zile de la data publicării în Monitorul Oficial al României, Partea I, cu excepţia art.17, care intră în vigoare la 15 zile de la data publicării.

Autori: membrii comisiei


	Prevedere necesară, astfel încât, la data intrării în vigoare a legii să existe şi metodologiile de aplicare.

